**N á v r h**

Obecné zastupiteľstvo v Hornej Seči v súlade s § 6 ods. 1 zákona č. 369/1990 Zb. o obecnom zriadenív znení neskorších predpisov a § 36 ods. 7 písm. c) zákona č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach v znení neskorších predpisov a o zmene a doplnení niektorých zákonov v y d á v a

Všeobecne záväzné nariadenie

č. 47/2013

**o spôsobe náhradného zásobovania vodou a náhradného odvádzania odpadových vôd na**

**území obce Horná Seč.**

Návrh vyvesený na úradnej tabuli v obci: dňa 11. 03.2013

Návrh zvesený z úradnej tabule v obci:

Návrh schválený v OZ:

VZN vyvesené na úradnej tabuli v obci:

VZN nadobúda účinnosť:

**Časť I.**

**ÚVODNE USTANOVENIE**

**§ 1**

Toto všeobecne záväzné nariadenie ( ďalej len VZN) upravuje postup a činnosť obce pri vykonávaní opatrení spojených s núdzovým zásobovaním pitnou vodou, náhradným odvádzaním odpadových vôd a upravuje formu zabezpečovania dodávky pitnej vody pre obyvateľstvo, FO a PO na území obce.

Účelom tohto nariadenia je prijímať na úrovni obce opatrenia, riadiť a koordinovať činnosť v plnení úloh pri núdzovom zásobovaní obyvateľstva pitnou vodou na úrovni dávok minimálnej potreby pitnej vody.

**§ 2**

**Obmedzenie alebo prerušenie dodávky pitnej vody z verejného vodovodu**

1. Obyvateľstvo obce Horná Seč je zásobované vodou verejným vodovodom, ktorého prevádzkovateľom je Západoslovenská vodárenská spoločnosť a.s. Celková kapacita maximálnej dennej potreby vody je 6,14/s , celkový počet zásobovaných je 542 obyvateľov obce.
2. Prevádzkovateľ môže obmedziť alebo prerušiť dodávku pitnej vody z verejného vodovodu z dôvodov uvedených v § 32 ods. 1 zákona č. 442/2002 Z.z. o verejných vodovodoch a kanalizáciách a o zmene a doplnení zákona č. 276/2001 Z.z. o regulácii v sieťových odvetviach v týchto prípadoch:

- z dôvodu mimoriadnej udalosti

- pri poruche na verejnom vodovode alebo na verejnej kanalizácií

- pri ohrození života a zdravia ľudí alebo majetku,

- pri vyhlásení regulačných stupňov odberu vôd.

**3)**  Prevádzkovateľ verejného vodovodu je povinný oznámiť obci a príslušným orgánom a

organizáciám prerušene alebo obmedzenie dodávky pitnej vody v termíne stanovenom

v § 32 zákona č. 442/2002 Z.z. o verejných vodovodoch a kanalizáciách, vrátane

obnovenia dodávky vody v normálnom režime z verejného vodovodu.

**Časť II.**

**PRIJÍMANÉ OPATRENIA**

**§ 3**

**Náhradné zásobovanie pitnou vodou**

**1)** Ak nemožno zabezpečiť dodávku pitnej vody verejným vodovodom, prevádzkovateľ je

povinný zabezpečiť náhradné zásobovanie obyvateľstva pitnou vodou na miesta určené

obcou nasledovne:

1. rozvozom pitnej vody v cisternách do určených miest výdajní pitnej vody,
2. dovozom balenej pitnej vody v 20 l plastových fľašiach do miest výdajní pitnej vody,
3. použitím súkromných studní po vykonaní hygienickej a zdravotnej kontroly /v obci je 5 súkromných studní/.

**2)** Obec Horná Seč nedisponuje žiadnou cisternovou súpravou na pitnú vodu. Na základe

spracovaného harmonogramu výdaja je možné v priebehu dňa zabezpečiť výdaj pitnej

vody cisternou prevádzkovateľa alebo iných subjektov všetkým obyvateľom

v postihnutej časti obce, resp. na celom území obce.

**§ 4**

**Núdzové zásobovanie pitnou vodou počas krízovej situácie**

1. Ak nemožno v dôsledku mimoriadne sťažených podmienok (na prežitie) zabezpečiť

dodávku pitnej vody náhradným zásobovaním pitnou vodou, prejde sa na núdzové zásobovanie pitnou vodou , akým sa zabezpečuje dodávka pitnej vody len na úrovni minimálnej potreby pitnej vody.

1. Núdzové zásobovanie pitnou vodou v obci a výdaj pitnej vody obyvateľstvu organizuje obec. Obec zabezpečí zásobovanie pitnou vodou Materskú školu.
2. Právnické osoby a fyzické osoby vykonávajúce podnikateľskú činnosť na úseku výroby a predaja potravinových výrobkov, verejného stravovania a pre zariadenia pôsobiace na území obce, si dovoz pitnej vody do svojich prevádzok zabezpečujú sami z príslušnej výdajne vody v obci.

**§ 5**

**Potreba pitnej vody pre núdzové zásobovanie obyvateľov**

1. Minimálna potreba pitnej vody na núdzové zásobovanie je 15 l na osobu/deň, v mimoriadne nepriaznivých podmienkach 5 l na osobu/deň a to najviac tri dni po sebe.
2. Celková núdzová potreba pitnej vody je súčtom núdzovej potreby vody pre obyvateľstvo a núdzovej potreby vody pre všetky subjekty vrátane subjektov hospodárskej mobilizácie.
3. Obec určí počet výdajní a vymedzí ich presné miesto dislokácie /rozmiestnenie/.
4. Obec určí do výdajní pitnej vody osoby, ktoré budú zodpovedné za prevzatie pitnej vody od dodávateľa a zabezpečia nerušený a pokojný výdaj.
5. Obec určí osobu, ktorá bude zodpovedná za koordináciu a plnenie požiadaviek na pitnú vodu.

**§ 6**

**Organizácia núdzového zásobovania**

1. Pre zabezpečenie núdzového zásobovania pre prvé tri dni sa určujú nasledovné výdajne pitnej vody:

**Výdajňa č. 1 – budova a priestor kultúrneho domu /ul. Hlavná 19 /**

1. Forma a kapacita výdaja pri vyhlásení krízového stavu bude spresnená operatívne krízovým štábom obce podľa potreby.
2. Osoby zodpovedné za výdaj pitnej vody v jednotlivých výdajniach budú určené menovacím dekrétom starostu obce.

**§ 7**

**Náhradné odvádzanie odpadových vôd**

1. Obec zabezpečí čerpanie obsahu žúmp súkromným fekálnym vozidlom p. Jánom Belanom, bytom Veľký Ďúr Poľná 12 , okres Levice.

**§ 8**

**Dokumentácia obce na úseku núdzového zásobovania pitnou vodou**

1. Obec na základe analýzy a vyhodnotenia bezpečnostných rizík dodávky pitnej vody pre obyvateľov verejným vodovodom má vlastnú dokumentáciu na úseku núdzového zásobovania pitnou vodou. Je to „ Plán núdzového zásobovania pitnou vodou v období krízovej situácie v obci Horná Seč“, registrované pod č. C/2008/156-03-CO.

Tento dokument obsahuje:

- prehľad potreby pitnej vody na prvé tri dni krízovej situácie,

- evidenciu výdajní pitnej vody a prehľad o zodpovedných osobách určených na výdaj

vody pre obyvateľstvo,

- evidenciu o vydanej pitnej vode,

- zoznam obyvateľov podľa výdajne.

**2)** Dokumentácia pre núdzové zásobovanie pitnou vodou je vedená ako samostatná

dokumentácia pre prípad riešenia zásobovania pitnou vodou v období krízovej

situácie.

**§ 9**

**Spoločné ustanovenia**

1. Na území obce vyhlasuje, organizuje a riadi úlohy spojené s krízovou situáciou predseda krízového štábu obce, ktorým je starosta obce.
2. Informovanie sa uskutočňuje prostredníctvom miestneho rozhlasu a internetovej stránky obce.

**§ 10**

**Sankcie**

1. Porušenie tohto VZN je priestupkom podľa § 40 ods. 1 písm. j) zákona č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach.
2. Za porušenie tohto VZN môže Obvodný úrad životného prostredia uložiť pokutu od 16 € do 331 €.

**Časť III.**

**ZÁVEREČNÉ USTANOVENIA**

**§ 11**

**Zmeny**

1. Zmeny a doplnky tohto VZN sú možné po schválení Obecným zastupiteľstvom.

**§ 12**

**Účinnosť**

1. Toto Všeobecne záväzné nariadenie obce Horná Seč bolo schválené Obecným zastupiteľstvom v Hornej Seči dňa : ....................., uznesením č. ....................... a nadobúda účinnosť dňom:

V Hornej Seči dňa

.....................................................

Edita Moravská

starostka obce